הפיגוע בצומת מגידו (2002)

הפיגוע בצומת מגידו היה פיגוע התאבדות שביצע מחבל פלסטיני באמצעות מכונית תופת, בשעות הבוקר של 5 ביוני 2002, בצומת מגידו שבעמק יזרעאל. 17 בני אדם נרצחו בפיגוע ו-43 נפצעו, מהם ארבעה באורח קשה. ארגון הטרור הג'יהאד האסלאמי הפלסטיני נטל אחריות לפיגוע.

הפיגוע
ביום רביעי, 5 ביוני 2002, סמוך לשעה 7:15 בבוקר, נצמד מחבל מתאבד עם מכונית תופת סמוך למיכל הסולר בצידו השמאלי של אוטובוס אגד בקו 830, שנסע בכביש 65, והיה בדרכו מתל אביב ליישובי הגליל התחתון ולטבריה. בעת שעבר האוטובוס בצומת מגידו שבעמק יזרעאל, פוצץ המחבל את המכונית, שהכילה 100 ק"ג של חומר נפץ.

מעוצמת פיצוץ המכונית, האוטובוס התהפך על צידו ונשרף.

בפיגוע נרצחו 17 בני אדם, בהם 13 חיילים, ונפצעו 43, מהם ארבעה באורח קשה.

את מכונית התופת הכין המחבל איאד סוואלחה, שנהרג ב-9 בנובמבר 2002 בידי כוח צה"ל שבא לעצרו.

גורם בארגון הג'יהאד האסלאמי הפלסטיני, שנטל אחריות לפיגוע, מסר כי המחבל הוא חמזה סמודי, צעיר כבן 18 מג'נין.

זיהוי ההרוג ה-17 בפיגוע

ההרוג ה-17 בפיגוע זוהה רק לאחר שישה חודשים, בעקבות יציאתו לאקרנים ב-2003 של הסרט הדוקו-אקטיביסטי "ההרוג ה-17" שעסק במאמצים לזיהויו.

קישורים חיצוניים
 
 סקירה על הפיגוע ועל ההרוגים באתר "פרש"

הערות שוליים

צןמת מגידו
צומת מגידו
צומת מגידו
צומת מגידו

רצח ילדים באינתיפאדה השנייה